CELEX: 31999H0721
Language: el
Date: 1999-10-12 00:00:00
Title: 1999/721/ΕΚ: Σύσταση της Επιτροπής, της 12ης Οκτωβρίου 1999, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες: 2-(2-βουτοξυαιθοξυ) αιθανόλη, 2-(2-μεθοξυαιθοξυ) αιθανόλη, αλκάνια, C10-13, χλωρο-αλκυλιωμένα παράγωγα C10-13 βενζολίου [κοινοποιηθείσα υπό τον αριθμό Ε(1999) 3232] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999H0721

1999/721/ΕΚ: Σύσταση της Επιτροπής, της 12ης Οκτωβρίου 1999, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες: 2-(2-βουτοξυαιθοξυ) αιθανόλη, 2-(2-μεθοξυαιθοξυ) αιθανόλη, αλκάνια, C10-13, χλωρο-αλκυλιωμένα παράγωγα C10-13 βενζολίου [κοινοποιηθείσα υπό τον αριθμό Ε(1999) 3232] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 292 της 13/11/1999 σ. 0042 - 0051

ΣΥΣΤΑΣΗ ΤΗΣ ΕΠΙΤΡΟΠΗΣτης 12ης Οκτωβρίου 1999σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες:2-(2-βουτοξυαιθοξυ) αιθανόλη,2-(2-μεθοξυαιθοξυ) αιθανόλη,αλκάνια, C10-13, χλωρο-αλκυλιωμένα παράγωγα C10-13 βενζολίου[κοινοποιηθείσα υπό τον αριθμό Ε(1999) 3232](Κείμενο που παρουσιάζει ενδιαφέρον για τον ΕΟΧ)(1999/721/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 793/93 του Συμβουλίου, της 23 Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες(1), και ιδίως το άρθρο 11 παράγραφος 2,Εκτιμώντας τα ακόλουθα:(1) στο άρθρο 10 του κανονισμού (ΕΟΚ) αριθ. 793/93 προσδιορίζεται η διαδικασία που ακολουθείται κατά την αξιολόγηση των κινδύνων που συνεπάγονται οι ουσίες των πινάκων προτεραιότητας σε επίπεδο κρατών μελών ορισθέντων ως εισηγητών·(2) στον κανονισμό (ΕΚ) αριθ. 1488/94 της Επιτροπής(2) παρουσιάζονται οι αρχές της αξιολόγησης κινδύνων για τον άνθρωπο και το περιβάλλον από τις υπάρχουσες ουσίες, σε συμφωνία με τον κανονισμό (ΕΟΚ) αριθ. 793/93·(3) το κράτος μέλος εισηγητής, μετά από την αξιολόγηση των κινδύνων μιας συγκεκριμένης ουσίας προτεραιότητας για τον άνθρωπο και το περιβάλλον, προτείνει όπου επιβάλλεται μια στρατηγική για τον περιορισμό των κινδύνων της, περιλαμβανομένων και μέτρων ελέγχου ή/και προγραμμάτων παρακολούθησης·(4) στο άρθρο 11 του κανονισμού (ΕΟΚ) αριθ. 793/93 προβλέπεται η υιοθέτηση σε κοινοτικό επίπεδο των πορισμάτων που απορρέουν από την αξιολόγηση κινδύνων και της συνιστώμενης στρατηγικής περιορισμού τους, για τις ουσίες που περιλαμβάνονται στους πίνακες προτεραιότητας, σε συμφωνία με τη διαδικασία την προβλεπόμενη στο άρθρο 15, και η μετέπειτα δημοσίευσή τους εκ μέρους της Επιτροπής·(5) στο άρθρο 1 του κανονισμού (ΕΟΚ) αριθ. 793/93 ορίζεται ότι αυτός θα ισχύει με την επιφύλαξη της κοινοτικής νομοθεσίας περί προστασίας των καταναλωτών και περί ασφάλειας και προστασίας της υγείας των εργαζομένων στους χώρους εργασίας, και ιδίως της οδηγίας 89/391/ΕΟΚ του Συμβουλίου·(6) θεσπίσθηκε από την Επιτροπή με τον κανονισμό (ΕΚ) αριθ. 1179/94 του Συμβουλίου(3), ένας πρώτος πίνακας ουσιών προτεραιότητας που χρήζουν προσοχής· ο εν λόγω πίνακας προτεραιότητας προβλέπει μεταξύ άλλων ουσιών την αξιολόγηση των παρακάτω:- 2-(2-βουτοξυαιθοξυ) αιθανόλη- 2-(2-μεθοξυαιθοξυ) αιθανόλη- αλκάνια, C10-13, χλωρο-- και αλκυλιωμένα παράγωγα C10-13 βενζολίου·(7) τα κράτη μέλη εισηγητές σχετικά με τις τέσσερις αυτές ουσίες έχουν περατώσει όλες τους τις εργασίες αξιολόγησης των κινδύνων για τον άνθρωπο και το περιβάλλον(4) και πρότειναν όπου χρειάζονταν στρατηγικές για τον περιορισμό αυτών των κινδύνων·(8) τα πορίσματα της αξιολόγησης κινδύνων των τεσσάρων αυτών ουσιών και οι συνιστώμενες στρατηγικές περιορισμού τους για τις τρεις από τις τέσσερις αυτές ουσίες πρέπει να υιοθετηθούν σε κοινοτικό επίπεδο·(9) σε συμφωνία με το άρθρο 11 σημείο 3 του κανονισμού (ΕΟΚ) αριθ. 793/93 η Επιτροπή θα εξετάσει τα πορίσματα της αξιολόγησης κινδύνων και την προτεινόμενη στρατηγική περιορισμού τους, όταν προτείνει τα δέοντα κοινοτικά μέτρα, στα πλαίσια της οδηγίας 76/769/ΕΟΚ του Συμβουλίου, της 27ης Ιουλίου 1976, για την προσέγγιση των νομοθετικών, κανονιστικών και διοικητικών διατάξεων των κρατών μελών αναφορικά με τους περιορισμούς εμπορίας και χρήσης ορισμένων επικινδύνων ουσιών και παρασκευασμάτων(5), και στα πλαίσια της οδηγίας 89/391/ΕΟΚ του Συμβουλίου, της 12ης Ιουνίου 1989, για τη θέσπιση μέτρων με τα οποία ενθαρρύνεται η βελτιωμένη ασφάλεια και υγεία των εργαζομένων στους χώρους εργασίας(6), καθώς και στα πλαίσια άλλων σχετικών εν ισχύι κοινοτικών μέσων·(10) ζητήθηκε η άποψη της επιστημονικής επιτροπής τοξικότητας, οικο-τοξικότητας και περιβάλλοντος (CSTEE) η οποία και εξέδωσε τη γνώμη της σχετικά με τις εκθέσεις αξιολόγησης κινδύνων που αναφέρονται στην παρούσα σύσταση·(11) τα προτεινόμενα στην παρούσα σύσταση μέτρα ευρίσκονται σε συμφωνία με τη γνώμη της δυνάμει του άρθρου 15 του κανονισμού (ΕΟΚ) αριθ. 793/93 συσταθείσας επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Όλοι οι κλάδοι που παράγουν, μεταφέρουν, αποθηκεύουν, εισάγουν σε παρασκευάσματα ή σε άλλες επεξεργασίες, χρησιμοποιούν και απορρίπτουν ή ανακτούν τις εξής ουσίες:- 2-(2-βουτοξυαιθόξυ)αιθανόληCAS αριθ. 112-34-5EINECS αριθ. 203-961-6- 2-(2-μεθοξυαιθόξυ)αιθανόληCAS αριθ. 111-77-3EINECS αριθ. 203-906-6- αλκάνια, C10-13, χλωρο-CAS αριθ. 85535-84-8EINECS αριθ. 287-476-5πρέπει να λαμβάνουν υπόψη τα πορίσματα των αξιολογήσεων όπως αυτά συνοψίζονται στο μέρος I (ανθρώπινη υγεία/περιβάλλον) στα κεφάλαια 1, 2, 3 του παραρτήματος I της παρούσας σύστασης. Τα πορίσματα αυτά διατυπώθηκαν με βάση τις εκφρασθείσες γνώμες της CSTEE(7).2. Πρέπει να εφαρμόζονται οι στηρατηγικές περιορισμού των κινδύνων που περιγράφονται στο τμήμα II (στρατηγική περιορισμού κινδύνων), μέρη 1, 2, 3 του παραρτήματος I της παρούσας σύστασης.3. Όλοι οι κλάδοι που παράγουν, μεταφέρουν, αποθηκεύουν, εισάγουν σε παρασκευάσματα ή σε άλλες επεξεργασίες, χρησιμοποιούν και απορρίπτουν ή ανακτούν την εξής ουσία:- Αλκυλιωμένα παράγωγα C10-13 βενζολίουCAS αριθ. 67774-74-7EINECS αριθ. 267-051-0πρέπει να λαμβάνουν υπόψη τα πορίσματα της αξιολόγησης κινδύνων όπως περιγράφονται περιληπτικά στο μέρος I (ανθρώπινη υγεία/περιβάλλον) του παραρτήματος II της παρούσας σύστασης. Τα πορίσματα αυτά διατυπώθηκαν με βάση τις εκφρασθείσες γνώμες της CSTEE.Βρυξέλλες, 12 Οκτωβρίου 1999.Για την ΕπιτροπήMargot WALLSTRÖMΜέλος της Επιτροπής(1) ΕΕ L 84 της 5.4.1993, σ. 1.(2) ΕΕ L 161 της 29.6.1994, σ. 3.(3) ΕΕ L 131 της 26.5.1994, σ. 3.(4) Οι πλήρεις εκθέσεις αξιολόγησης κινδύνων όπως διαβιβάζονται από τα κράτη μέλη εισηγητές είναι στη διάθεση του κοινού. Διατίθενται επίσης και σύντομες περιλήψεις τους. Μπορεί να τις αποκτήσει κανείς από το: European Chemicals Bureau, Institute for Health and Consumer Protection, του Κοινού Κέντρου Ερευνών της Ίσπρα, Ιταλία.(5) ΕΕ L 262 της 27.9.1976, σ. 201.(6) ΕΕ L 183 της 29.6.1989, σ. 1.(7) Οι εκθέσεις αξιολόγησης κινδύνων εξετάστηκαν από εμπειρογνώμονες της CSTEE και οι γνώμες της διατυπώθηκαν στην 6η ολομέλειά της, στις Βρυξέλλες, στις 27 Νοεμβρίου 1998. Οι γνώμες της CSTEE βρίσκονται στο Internet (http://www.europa.eu.int/comm/dg24/health/sc/sct/outcome_en.html).ΠΑΡΑΡΤΗΜΑ IΜΕΡΟΣ ΠΡΩΤΟ>ΘΕΣΗ ΠΙΝΑΚΑ>CH3-(CH2)3-O-CH2-CH2-O-CH2-CH2-OHΟνομασία EINECS: 2-(2-βουτοξυαιθόξυ)αιθανόληΚράτος μέλος εισηγητής: ΟλλανδίαΤαξινόμηση: Xi, R 36Η αξιολόγηση κινδύνων βασίζεται σε τρέχουσες πρακτικές αναφερόμενες στον κύκλο ζωής της ουσίας, όπως, περιγράφεται στην αξιολόγηση κινδύνων που διαβιβάζεται στην Επιτροπή από το κράτος μέλος εισηγητή.Η αξιολόγηση κινδύνων, βασιζόμενη στα διατιθέμενα στοιχεία, κατέληξε στο συμπέρασμα ότι η ουσία χρησιμοποιείται κυρίως, στην Κοινότητα, σε παρασκευάσματα προϊόντων καθαρισμού (π.χ. καθαριστικά πατωμάτων και μετάλλων) για τη βιομηχανία και το κοινό. Χρησιμοποιείται ακόμη ως διαλύτης σε χρώματα και επιχρίσματα για τη βιομηχανία και το κοινό. Γίνεται ελάχιστη χρήση της ουσίας ως χημικού ενδιαμέσου στη σύνθεση οξεικής βουτυλοδιγλυκόλης.I. ΑΞΙΟΛΟΓΗΣΗ ΚΙΝΔΥΝΩΝΑ. Ανθρώπινη υγείαΤο πόρισμα της αξιολόγησης κινδύνωνγια τους ΕΡΓΑΖΟΜΕΝΟΥΣείναι ότι πρέπει να ληφθούν ειδικά μέτρα περιορισμού των κινδύνων. Αυτό επειδή:- υπάρχουν υπόνοιες για τυχόν τοπικές δράσεις από δερματική και αναπνευστική έκθεση μετά από δια χειρός επάλειψη προϊόντων που περιέχουν την ουσία,- υπάρχουν υπόνοιες σχετικά με τυχόν γενικές συστημικές δράσεις μετά από επανηλειμμένη αναπνευστική έκθεση σαν αποτέλεσμα της δια χειρός επάλειψης προϊόντων που περιέχουν την ουσία.Το πόρισμα της αξιολόγησης κινδύνωνγια τους ΚΑΤΑΝΑΛΩΤΕΣείναι ότι πρέπει να ληφθούν ειδικά μέτρα περιορισμού των κινδύνων. Αυτό επειδή:- υπάρχουν υπόνοιες για τυχόν τοπικές δράσεις μετά από αναπνευστική έκθεση σαν αποτέλεσμα του ψεκασμού προϊόντων περιεχόντων την ουσία.Το πόρισμα της αξιολόγησης κινδύνωνγια ΑΤΟΜΑ ΕΚΤΙΘΕΜΕΝΑ ΜΕΣΩ ΤΟΥ ΠΕΡΙΒΑΛΛΟΝΤΟΣείναι ότι δεν υπάρχει επί του παρόντος ανάγκη περαιτέρω στοιχείων ή/και δοκιμασιών ή μέτρων περιορισμού των κινδύνων πέραν όσων ήδη εφαρμόζονται. Και αυτό επειδή:- η αξιολόγηση κινδύνων δείχνει ότι δεν αναμένεται η δημιουργία κινδύνων στις προαναφερόμενες ομάδες ανθρώπων. Τα μέτρα περιορισμού των κινδύνων που ήδη εφαρμόζονται θεωρούνται επαρκή.Β. ΠεριβάλλονΤο πόρισμα της αξιολόγησης κινδύνων για το περιβάλλονστα ΥΔΑΤΙΝΑ ΟΙΚΟΣΥΣΤΗΜΑΤΑ, στους ΜΙΚΡΟΟΡΓΑΝΙΣΜΟΥΣ ΤΩΝ ΣΤΑΘΜΩΝ ΕΠΕΞΕΡΓΑΣΙΑΣ ΛΥΜΑΤΩΝ, στην ΑΤΜΟΣΦΑΙΡΑ, στα ΧΕΡΣΑΙΑ ΟΙΚΟΣΥΣΤΗΜΑΤΑ και σε ΜΗ ΕΙΔΙΚΕΣ ΩΣ ΠΡΟΣ ΤΟ ΠΕΡΙΒΑΛΛΟΝΤΙΚΟ ΔΙΑΜΕΡΙΣΜΑ ΔΡΑΣΕΙΣ ΕΠΙ ΤΗΣ ΤΡΟΦΙΚΗΣ ΑΛΥΣΙΔΑΣείναι ότι δεν υπάρχει επί του παρόντος ανάγκη επιπλέον στοιχείων ή/και δοκιμασιών ή μέτρων περιορισμού κινδύνων πέραν όσων ήδη εφαρμόζονται. Αυτά επειδή:- η αξιολόγηση κινδύνων δείχνει ότι δεν πρέπει να αναμένονται κίνδυνοι για τις αναφερόμενες περιβαλλοντικές σφαίρες. Τα ήδη εφαρμοζόμενα μέτρα περιορισμού των κινδύνων θεωρούνται επαρκή.II. ΣΤΡΑΤΗΓΙΚΗ ΠΕΡΙΟΡΙΣΜΟΥ ΚΙΝΔΥΝΩΝΓια τους ΕΡΓΑΖΟΜΕΝΟΥΣ:Η νομοθεσία που σήμερα ισχύει στην Κοινότητα για την προστασία των εργαζομένων θεωρείται γενικά ότι παρέχει το αναγκαίο πλαίσιο για τον περιορισμό των κινδύνων που συνεπάγεται η εν λόγω ουσία και στον απαιτούμενο βαθμό.Στο πλαίσιο αυτό συνιστάται:- η προδιαγραφή ως ορθής πρακτικής στα δελτία δεδομένων ασφαλείας της κατάλληλης προστασίας των ματιών (γυαλιά) και των χεριών (γάντια) για κάθε άτομο που χειρίζεται την καθαρή ουσία,- η παροχή στοιχείων στα δελτία δεδομένων ασφαλείας για τους κινδύνους που προκύπτουν από τη δια χειρός επάλειψη προϊόντων περιεχόντων την ουσία,- η παροχή της δέουσας επιμόρφωσης και οδηγιών προς τους εργαζομένους καθώς και πληροφοριών και συμβουλών για τους κινδύνους που εγκυμονεί η δια χειρός επάλειψη προϊόντων περιεχόντων την ουσία,- η εκπόνηση σε κοινοτικό επίπεδο οριακών τιμών εργασιακής έκθεσης στην ουσία.Για τους ΚΑΤΑΝΑΛΩΤΕΣ:Συνιστάται να μη διατίθενται στους καταναλωτές χρώματα περιέχοντα την ουσία και προορίζονται να χρησιμοποιηθούν σε συσκευασίες ψεκασμού (σπρέι). Εκτός αυτών, χρώματα περιέχοντα την ουσία που διατίθενται στους καταναλωτές, θα φέρουν οδηγίες χρήσεως του προϊόντος όπου θα αναφέρεται ρητά ότι το προϊόν δεν μπορεί να χρησιμοποιηθεί σε ψεκαστήρες.Καταρχήν συνιστάται η τήρηση των οδηγιών αυτών με τη μονόπλευρη δέσμευση των κατασκευαστών, των εισαγωγέων της ουσίας, των εμπορικών επιχειρήσεων που αντιπροσωπεύουν τους κατασκευαστές προϊόντων που περιέχουν την ουσία, δέσμευση η οποία αναγνωρίζεται από τις δημόσιες αρχές. Οι κατασκευαστές, οι εισαγωγείς και οι παρασκευαστές της ουσίες πρέπει επομένως να εφαρμόζουν τα μέτρα και να παρακολουθούν περιοδικά την τήρηση των δεσμεύσεών τους. Τα επιτυγχανόμενα αποτελέσματα αξιολογούνται σε τακτικά διαστήματα και όπου χρειάζεται λαμβάνονται τα ενδεδειγμένα πρόσθετα μέτρα.ΜΕΡΟΣ ΔΕΥΤΕΡΟ>ΘΕΣΗ ΠΙΝΑΚΑ>CH3-O-CH2-CH2-O-CH2-CH2-OHΟνομασία EINECS: 2-(2-μεθοξυαιθόξυ)αιθανόληΚράτος μέλος εισηγητής: ΟλλανδίαΤαξινόμηση: Repr. Cat. 3, R 63Η αξιολόγηση κινδύνου βασίζεται σε τρέχουσες πρακτικές αναφορικά με τον κύκλο ζωής της ουσίας, όπως περιγράφεται στην αξιολόγηση κινδύνων που διαβιβάστηκε στην Επιτροπή από το κράτος μέλος εισηγητή.Η αξιολόγηση κινδύνων, με βάση τα διατιθέμενα στοιχεία, κατέληξε στο συμπέρασμα ότι στην Ευρωπαϊκή Κοινότητα η ουσία χρησιμοποιείται κυρίως ως αντιψυκτικό στο καύσιμο αεριωθουμένων αεροπλάνων. Επίσης χρησιμοποιείται ως χημικό ενδιάμεσο, ως βασικό χημικό συστατικό (διαλύτης επεξεργασίας), στην απόξεση χρωματισμένων επιφανειών και ως διαλύτης χρωμάτων ή στιλβωτικό πατωμάτων.I. ΑΞΙΟΛΟΓΗΣΗ ΚΙΝΔΥΝΩΝΑ. Ανθρώπινη υγείαΤο πόρισμα της αξιολόγησης κινδύνωνγια τους ΕΡΓΑΖΟΜΕΝΟΥΣείναι ότι υπάρχει ανάγκη λήψεως ειδικών μέτρων για τον περιορισμό των κινδύνων. Αυτό επειδή:- υπάρχουν υπόνοιες τυχόν γενικών συστημικών δράσεων μετά από επανειλημμένη δερματική έκθεση κατά την παραγωγή της ουσίας, την παρασκευή προϊόντων που την περιέχουν και τη δια χειρός επάλειψη προϊόντων που την περιέχουν,- υπάρχουν υπόνοιες για τυχόν δράσεις στην ανάπτυξη μετά από δερματική έκθεση κατά την παρασκευή προϊόντων που περιέχουν την ουσία και κατά τη δια χειρός επάλειψη προϊόντων που την περιέχουν.Το πόρισμα της αξιολόγησης κινδύνωνγια τους ΚΑΤΑΝΑΛΩΤΕΣείναι ότι υπάρχει ανάγκη λήψεως ειδικών μέτρων για περιορισμό των κινδύνων. Αυτό επειδή:- υπάρχουν υπόνοιες γενικών συστημικών δράσεων και δράσεων επί της ανάπτυξης, μετά από έκθεση των καταναλωτών που χρησιμοποιούν χρώματα ή αποξεστικά χρωμάτων περιεχόντων την ουσία.Το πόρισμα της αξιολόγησης κινδύνωνγια ΑΤΟΜΑ ΕΚΤΕΙΘΕΜΕΝΑ ΜΕΣΩ ΤΟΥ ΠΕΡΙΒΑΛΛΟΝΤΟΣείναι ότι δεν υπάρχει επί του παρόντος ανάγκη περαιτέρω στοιχείων ή/και δοκιμασιών ή μέτρων περιορισμού των κινδύνων πέραν όσον ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένονται κίνδυνοι για τις ομάδες ανθρώπων που προαναφέρονται. Τα μέτρα περιορισμού κινδύνων που ήδη εφαρμόζονται Θεωρούνται επαρκή.Β. ΠεριβάλλονΤο πόρισμα της αξιολόγησης κινδύνων για το περιβάλλονστο ΥΔΑΤΙΝΟ ΟΙΚΟΣΥΣΤΗΜΑ, στους ΜΙΚΡΟΟΡΓΑΝΙΣΜΟΥΣ ΤΩΝ ΣΤΑΘΜΩΝ ΕΠΕΞΕΡΓΑΣΙΑΣ ΛΥΜΑΤΩΝ, στην ΑΤΜΟΣΦΑΙΡΑ, στο ΧΕΡΣΑΙΟ ΟΙΚΟΣΥΣΤΗΜΑ και σε ΜΗ ΕΙΔΙΚΕΣ ΩΣ ΠΡΟΣ ΤΟ ΠΕΡΙΒΑΛΛΟΝΤΙΚΟ ΔΙΑΜΕΡΙΣΜΑ ΔΡΑΣΕΙΣ ΕΠΙ ΤΗΣ ΤΡΟΦΙΚΗΣ ΑΛΥΣΙΔΑΣείναι ότι δεν υπάρχει επί του παρόντος ανάγκη περαιτέρω στοιχείων ή/και δοκιμασιών ή μέτρων περιορισμού των κινδύνων πέραν όσων ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν πρέπει να αναμένονται κίνδυνοι για τις περιβαλλοντικές σφαίρες που προαναφέρονται. Τα μέτρα περιορισμού κινδύνων που ήδη εφαρμόζονται θεωρούνται επαρκή.II. ΣΤΡΑΤΗΓΙΚΗ ΠΕΡΙΟΡΙΣΜΟΥ ΚΙΝΔΥΝΩΝΓια τους ΕΡΓΑΖΟΜΕΝΟΥΣ:Η νομοθεσία για την προστασία των εργαζομένων που σήμερα ισχύει σε κοινοτικό επίπεδο θεωρείται γενικά ότι παρέχει το κατάλληλο πλαίσιο περιορισμού των κινδύνων που συνεπάγεται η ουσία, στον απαιτούμενο βαθμό.Στα εν λόγω πλαίσια συνιστάται:- η παροχή πρόσθετων στοιχείων ορθής πρακτικής - π.χ. στα δελτία δεδομένων ασφαλείας - σχετικά με τους κινδύνους που συνεπάγεται η παραγωγή της ουσίας, η εισαγωγή της σε προϊόντα που την περιέχουν και η δια χειρός επάλειψη των προϊόντων που την περιέχουν,- η επισήμανση των κινδύνων για τις γυναίκες σε ηλικία αναπαραγωγής,- η παροχή της απαιτούμενης επιμόρφωσης και οδηγιών προς τους εργαζομένους, καθώς και ενημέρωσης και συμβουλών για τους κινδύνους που εμφανίζουν προϊόντα περιέχοντα την ουσία κατά τη δια χειρός επάλειψή τους,- η εκπόνηση σε κοινοτικό επίπεδο εργασιακών οριακών τιμών έκθεσης στην ουσία.Για τους ΚΑΤΑΝΑΛΩΤΕΣ:Συνιστάται η πρόληψη δερματικής έκθεσης των καταναλωτών σε χρώματα και αποξεστικά χρωμάτων που περιέχουν την ουσία.Συνιστάται η σαφής επισήμανση στις οδηγίες χρήσεως των προϊόντων αυτών (συσκευασίες, δοχεία) του γεγονότος ότι οι γυναίκες σε ηλικία αναπαραγωγής αποτελούν ομάδα κινδύνου.Επιπλέον, η βιομηχανία πρέπει να αυτοδεσμευθεί στην υποκατάσταση των ουσιών αυτών που περιέχονται σε χρώματα και σε αποξεστικά χρωμάτων από ουσίες χαμηλού κινδύνου, χωρίς να δημιουργούν κινδύνους για άλλες ομάδες ατόμων ή για άλλα περιβαλλοντικά διαμερίσματα.Καταρχήν συνιστάται η τήρηση των οδηγιών αυτών με τη μονομερή ελεύθερη δέσμευση των παραγωγών, των εισαγωγέων της ουσίας, των εμπορικών αντιπροσώπων των εταιρειών που παράγουν προϊόντα περιέχοντα την ουσία. Η δέσμευση θα αναγνωρίζεται από τις δημόσιες αρχές. Οι παραγωγοί, οι εισαγωγείς της ουσίας και οι παρασκευαστές της πρέπει κατά συνέπεια να εφαρμόζουν μέτρα και να παρακολουθούν τακτικά την τήρηση των δεσμεύσεων. Τα επιτυγχανόμενα αποτελέσματα αξιολογούνται σε τακτικά διαστήματα και όπου χρειάζεται λαμβάνονται τα ενδεδειγμένα πρόσθετα μέτρα.ΜΕΡΟΣ ΤΡΙΤΟ>ΘΕΣΗ ΠΙΝΑΚΑ>CxH(2x - y + 2)Cly ΟΠΟΥ x = 10 - 13 ΚΑΙ y = 1 - 13Ονομασία EINECS: Αλκάνια, C10 - 13, χλωρο-Κράτος μέλος εισηγητής: Ηνωμένο ΒασίλειοΤαξινόμηση: Carc. Cat. 3, R 40N, R 50-53Η αξιολόγηση κινδύνων βασίζεται σε τρέχουσες πρακτικές σχετικά με τον κύκλο ζωής της ουσίας, όπως περιγράφεται στην αξιολόγησης κινδύνων που διαβίβασε στην Επιτροπή το κράτος μέλος εισηγητής.Η αξιολόγηση κινδύνων, με βάση τα διατιθέμενα στοιχεία, κατέληξε στο συμπέρασμα ότι στην Ευρωπαϊκή Κοινότητα η ουσία χρησιμοποιείται κυρίως ως πρόσθετο σε υγρά επεξεργασίας μετάλλων. Χρησιμοποιείται επίσης ως επιβραδυντικό φλόγας στην παρασκευή καουτσούκ και ως πρόσθετο χρωμάτων και άλλων επιχρισμάτων. Περιορισμένη χρήση αναφέρεται και ως λιπαντικό και μαλακτικό της βιομηχανίας δερμάτων, ως διαβρεκτικό στην κλωστοϋφαντουργία και ως πρόσθετο προϊόντων σφράγισης. Δεν κατέστη δυνατό να ληφθούν στοιχεία για τη χρήση του συνολικού όγκου των παραγομένων ή εισαγομένων ουσιών στην Ευρωπαϊκή Κοινότητα, και κατά συνέπεια μπορεί να υπάρχουν ορισμένες ακόμη χρήσεις που δεν καλύπτονται από την παρούσα αξιολόγηση κινδύνων.I. ΑΞΙΟΛΟΓΗΣΗ ΚΙΝΔΥΝΩΝΑ. Ανθρώπινη υγείαΤο πόρισμα της αξιολόγησης κινδύνωνγια τους ΕΡΓΑΖΟΜΕΝΟΥΣ, τους ΚΑΤΑΝΑΛΩΤΕΣ και τον ΑΝΘΡΩΠΟ ΠΟΥ ΕΚΤΙΘΕΤΑΙ ΜΕΣΩ ΤΟΥ ΠΕΡΙΒΑΛΛΟΝΤΟΣείναι ότι δεν υπάρχει επί του παρόντος ανάγκη περισσοτέρων στοιχείων ή/και δοκιμασιών ή μέτρων περιορισμού κινδύνων πέραν όσων ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένεται να προκύψουν κίνδυνοι για τις προαναφερόμενες ομάδες πληθυσμού. Η κύρια οδός έκθεσης των εργαζομένων κατά την παραγωγή και τη χρήση της ουσίας είναι μέσω του δέρματος. Πιθανόν και η εισπνοή να αποτελεί οδό έκθεσης κατά την επεξεργασία μετάλλων και τη χρήση λιωμένων συγκολλητικών που περιέχουν την ουσία. Τα μέτρα περιορισμού κινδύνων που ήδη εφαρμόζονται στους χώρους εργασίας ή άλλα νομοθετικά κοινοτικά μέτρα, θεωρούνται επαρκή,- η έκθεση των καταναλωτών που μπορεί να προκύψει κατά την επαφή τους με δερμάτινα είδη επεξεργασμένα με την ουσία και από μη επαγγελματικής φύσεως χρήση υγρών επεξεργασίας μετάλλων θεωρείται αμελητέα.Β. ΠεριβάλλονΤο πόρισμα της αξιολόγησης κινδύνων για το περιβάλλονστο ΥΔΑΤΙΝΟ (ιζήματα) και στο ΧΕΡΣΑΙΟ ΟΙΚΟΣΥΣΤΗΜΑείναι ότι υπάρχει ανάγκη περαιτέρω στοιχείων ή/και δοκιμασιών. Αυτό επειδή:- χρειάζονται περισσότερα στοιχεία για να διευκρινιστούν σωστά οι κίνδυνοι για τα ιζήματα κατά την παραγωγή της ουσίας και τη χρήση της στο καουτσούκ, για το έδαφος και τα ιζήματα κατά την παρασκευή και χρήση υγρών επεξεργασίας μετάλλων και προϊόντων τελικής επεξεργασίας δερμάτων, και για το έδαφος και τα ιζήματα σε περιφερειακό επίπεδο.Τα απαιτούμενα στοιχεία είναι:- πειραματικός προσδιορισμός του Koc,- στοιχεία ελέγχου του εδάφους και των ιζημάτων κοντά στις πηγές απόρριψης,- δοκιμασίες τοξικότητας για τους οργανισμούς που ζουν στο έδαφος και τα ιζήματα, αν τα προαναφερόμενα στοιχεία δεν μπορούν να καθησυχάσουν τις ανησυχίες για τα παραπάνω οικοσυστήματα.Το πόρισμα της αξιολόγησης κινδύνων για το περιβάλλονστους ΜΙΚΡΟΟΡΓΑΝΙΣΜΟΥΣ ΤΩΝ ΣΤΑΘΜΩΝ ΕΠΕΞΕΡΓΑΣΙΑΣ ΛΥΜΑΤΩΝ και στην ΑΤΜΟΣΦΑΙΡΑείναι ότι δεν υπάρχει επί του παρόντος ανάγκη περαιτέρω στοιχείων ή/και δοκιμασιών ή μέτρων περιορισμού κινδύνων πέραν όσων ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν πρέπει να αναμένονται κίνδυνοι για τις περιβαλλοντικές σφαίρες που αναφέρονται. Τα μέτρα περιορισμού κινδύνων που ήδη εφαρμόζονται θεωρούνται επαρκή.Το πόρισμα της αξιολόγησης κινδύνων για το περιβάλλονστα ΥΔΑΤΙΝΑ (εκτός των ιζημάτων) ΟΙΚΟΣΥΣΤΗΜΑΤΑ και σε ΜΗ ΕΙΔΙΚΕΣ ΩΣ ΠΡΟΣ ΤΟ ΠΕΡΙΒΑΛΛΟΝΤΙΚΟ ΔΙΑΜΕΡΙΣΜΑ ΔΡΑΣΕΙΣ ΕΠΙ ΤΗΣ ΤΡΟΦΙΚΗΣ ΑΛΥΣΙΔΑΣείναι ότι υπάρχει ανάγκη ειδικών μέτρων για περιορισμό των κινδύνων. Αυτό επειδή:- υπάρχουν υπόνοιες για δράσεις επί του τοπικού υδάτινου περιβάλλοντος ως συνέπεια της έκθεσης κατά την παρασκευή και τη χρήση υγρών επεξεργασίας μετάλλων και προϊόντων τελικής επεξεργασίας δερμάτων που περιέχουν την ουσία,- υπάρχουν υπόνοιες μη ειδικών ως προς τα περιβαλλοντικά διαμερίσματα δράσεων επί της τροφικής αλυσίδας κατά την παρασκευή και τη χρήση προϊόντων τελικής επεξεργασίας δερμάτων και τη χρήση υγρών επεξεργασίας μετάλλων που περιέχουν την ουσία.II. ΣΤΡΑΤΗΓΙΚΗ ΠΕΡΙΟΡΙΣΜΟΥ ΚΙΝΔΥΝΩΝΓια το ΠΕΡΙΒΑΛΛΟΝ:Πρέπει να αντιμετωπιστεί η υιοθέτηση περιορισμών εμπορίας και χρήσης της ουσίας σε κοινοτικό επίπεδο, για την προστασία του περιβάλλοντος από τη χρήση και την παρασκευή προϊόντων, ιδίως δε κατά την επεξεργασία μετάλλων και δερμάτων. Χρειάζεται περαιτέρω προσπάθεια για τον καθορισμό των χρήσεων της ουσίας που απαιτείται να προβλεφθούν παρεκκλίσεις.Τα μέτρα που προσδιορίστηκαν για να προστατέψουν το περιβάλλον περιορίζουν ταυτόχρονα και την έκθεση του ανθρώπου.ΠΑΡΑΡΤΗΜΑ II&gt;ΘΕΣΗ ΠΙΝΑΚΑ&gt;CH3-(CH2)m-CH(C6H5)-(CH2)n-CH3 ΟΠΟΥ m + n = 7:10Ονομασία EINECS: Αλκυλοπαράγωγα C10 - 13 ΒενζολίουΚράτος μέλος εισηγητής: ΙταλίαΤαξινόμηση: Δεν υπάρχει ακόμηΗ αξιολόγηση κινδύνων βασίζεται σε τρέχουσες πρακτικές για τον κύκλο ζωής της ουσίας όπως περιγράφεται στην αξιολόγηση κινδύνων που διαβίβασε στην Επιτροπή το κράτος μέλος εισηγητής.Η αξιολόγηση κινδύνων, βασισμένη στα διαθέσιμα στοιχεία, κατέληξε στο συμπέρασμα ότι στην Ευρωπαϊκή Κοινότητα η ουσία χρησιμοποιείται κυρίως ως ενδιάμεση ουσία από τη χημική βιομηχανία για την παραγωγή γραμμικών αλκυλοβενζυλοσουλφονικών εστέρων. Μικρότερης έκτασης χρήσεις έχουν αναφερθεί ως διαλύτης ή συνδετικό ασφάλτου, χρωμάτων μελανιών ή βερνικιών. Δεν κατέστη δυνατό να ληφθούν στοιχεία σχετικά με τη χρήση του συνολικού όγκου των παραγομένων ή εισαγομένων ή εισαγομένων ουσιών στην Ευρωπαϊκή Κοινότητα, επομένως μπορεί να υπάρχουν ορισμένες χρήσεις που δεν καλύπτονται από την παρούσα αξιολόγηση κινδύνων.I. ΑΞΙΟΛΟΓΗΣΗ ΚΙΝΔΥΝΩΝΑ. Ανθρώπινη υγείαΤο πόρισμα της αξιολόγησης κινδύνωνγια τους ΕΡΓΑΖΟΜΕΝΟΥΣ, τους ΚΑΤΑΝΑΛΩΤΕΣ και τον ΑΝΘΡΩΠΟ ΠΟΥ ΕΚΤΙΘΕΝΤΑΙ ΜΕΣΩ ΤΟΥ ΠΕΡΙΒΑΛΛΟΝΤΟΣείναι ότι δεν υπάρχει προς το παρόν ανάγκη για περισσότερα στοιχεία ή/και δοκιμασίες ή μέτρα περιορισμού κινδύνων πέραν όσων ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένονται κίνδυνοι για τις ομάδες πληθυσμών που αναφέρονται. Τα μέτρα περιορισμού κινδύνων που ήδη εφαρμόζονται θεωρούνται επαρκή.Β. ΠεριβάλλονΤο πόρισμα της αξιολόγησης κινδύνων για το περιβάλλονστα ΥΔΑΤΙΝΑ ΟΙΚΟΣΥΣΤΗΜΑΤΑ, στους ΜΙΚΡΟΟΡΓΑΝΙΣΜΟΥΣ ΤΩΝ ΣΤΑΘΜΩΝ ΕΠΕΞΕΡΓΑΣΙΑΣ ΛΥΜΑΤΩΝ, στην ΑΤΜΟΣΦΑΙΡΑ, στα ΧΕΡΣΑΙΑ ΟΙΚΟΣΥΣΤΗΜΑΤΑ και σε ΜΗ ΕΙΔΙΚΕΣ ΩΣ ΠΡΟΣ ΤΟ ΠΕΡΙΒΑΛΛΟΝΤΙΚΟ ΔΙΑΜΕΡΙΣΜΑ ΔΡΑΣΕΙΣ ΕΠΙ ΤΗΣ ΤΡΟΦΙΚΗΣ ΑΛΥΣΙΔΑΣείναι ότι δεν υπάρχει επί του παρόντος ανάγκη περαιτέρω στοιχείων ή/και δοκιμασιών ή μέτρων περιορισμού κινδύνων πέραν όσων ήδη εφαρμόζονται. Αυτό επειδή:- η αξιολόγηση κινδύνων δείχνει ότι δεν αναμένεται να προκύψουν κίνδυνοι για τις αναφερόμενες περιβαλλοντικές σφαίρες. Τα ήδη εφαρμοζόμενα μέτρα περιορισμού κινδύνων θεωρούνται επαρκή.II. ΣΤΡΑΤΗΓΙΚΗ ΠΕΡΙΟΡΙΣΜΟΥ ΚΙΝΔΥΝΩΝΚαμία.